Իրավիճակային խնդիր 
Ազգային ժողովի պատգամավոր Տիգրան Ուրիխանյանը դիմել է դատարան ընդդեմ բլոգգեր Էդգար Բարսեղյանի՝ պատիվը, արժանապատվությունը ու գործարար համբավը պատկերի միջոցով արատավորելու համար պատասխանողին հրապարակայնորեն ներողություն խնդրելուն պարտավորեցնելու, 1 մլն դրամ փոխհատուցում բռնագանձելու և 500000 դրամ չափով փաստաբանական ծախսերի հարցը լուծելու, ինչպես նաև www.demotivator.am և www.blognews.am կայքերից ու սոցիալական ցանցերից հայցվոր պատիվը և արժանապատվությունը արատավորող նյութերը հեռացնելուն պատասխանողին պարտավորեցնելու պահանջների մասին: Ըստ գործի փաստերի, պատասխանողը վերը նշված կայքերում տարածել է §տարվա ոճային քաղաքական գործիչ¦ վերնագրով նկարը, որով իր բողոքն է հայտնել ազգային ժողովի պատգամավորի կողմցի տարվա ոճյին քաղաքական գործիչ մրցանակն ընդունելու համար: 
Դատաքննության նախապատրաստական փուլում հայցվերը միջնորդել է կիրառել հայցի ապահովման միջոց և հեռացնել նշված նկարը ինտերնետ կայքերից: Միջնորդությունը բավարարվել է դատարանի կողմից: 

Դատավորի հարցին, թե արդյոք պատասխանողը հետապնդել է հայցվորին վիրավորելու նպատակը, պատասխանողը նշել է. 

«Ոչ, չեմ հետապնդել, ու չեմ վիրավորել։ Պատկերի միջոցով փորձել եմ հասանելի կերպով փոխանցել այն միտքը, որ սկսնակ, քաղաքական դաշտում դեռ երևելի հաջողությունների չհասած գործչի՝ ոճային ճանաչվելու ու դրանով հպարտանալու փաստը համարում եմ բավականին զվարճալի, այնպիսի մի բան, որը պետք է քննադատել, քանի որ մեր երկիրը շատ ավելի լուրջ չլուծված խնդիրներ ունի։»

